Държавен вестник, бр. 90, 2016 г., стр. 95

БРОЙ  90	
Д Ъ Р Ж А В Е Н  В Е С Т Н И К 	
СТР.  95  
§ 2. В чл. 10 се правят следните изменения 
и допълнения: 
1. Досегашният текст на чл. 10 става ал. 1 
и т. 3 се изменя така:
„3. план за последователността на извърш­
ване на СМР;“.
2. Създава се ал. 2:
„(2) След издаване на разрешение за строеж 
и сключване на договор за строителство про­
ектантът или координаторът по безопасност 
и здраве за етапа на изпълнение на строежа 
допълва плана по ал. 1, т. 3, като включва и: 
1. дата за започване на работа на строи­
телната площадка;
2. продължителност на съответните видове 
СМР, включително начална и крайна дата за 
изпълнението им;
3. дата за завършване на работата на стро­
ителната площадка.“
§ 3. Параграф 4 от преходните и заключи­
телните разпоредби се изменя така:
„§ 4. Министърът на труда и социалната 
политика и министърът на регионалното 
развитие и благоустройството дават указания 
по прилагането на наредбата съгласно своята 
компетентност.“
Министър на труда и 
социалната политика:
Зорница Русинова
Министър на регионалното 
развитие и благоустройството: 
Лиляна Павлова
8920
ДЪРЖАВНА АГЕНЦИЯ 
„НАЦИОНАЛНА СИГУРНОСТ“
ИНСТРУКЦИЯ № І-8
от 2 ноември 2016 г.
за методиката за определяне на критериите 
при съвпадения, по които Националното звено 
за получаване и обработване на резервационни 
данни за пътниците в Република България, 
превозвани по въздух, предоставя резерва­
ционни данни и резултатите от тяхното обра­
ботване на Националния контратерористичен 
център, и реда за предоставяне на данните 
Раздел I
Общи положения
Чл. 1. (1) С тази инструкция се уреждат 
методиката за определяне на критериите при 
съвпадения, по които Националното звено за 
получаване и обработване на резервационни 
данни за пътниците в Република България, 
превозвани по въздух (Националното звено), 
предоставя резервационните данни и резулта­
тите от тяхното обработване на Националния 
контратерористичен център (НКТЦ), и редът 
за предоставянето на данните.
(2) Националното звено предоставя данните 
по ал. 1 на НКТЦ незабавно при съвпадения 
по предварително определени критерии. 
(3) Предварително определен критерий 
(ПОК) е комбинация от няколко условия за 
търсене, които се съпоставят с получени и 
обработвани в Националното звено резерва­
ционни данни.
(4) Предварително определеният критерий 
се създава с цел идентифициране на лица за 
предотвратяване, разкриване и разследване на 
престъпления по чл. 42а, ал. 2 от Закона за 
Държавна агенция „Национална сигурност“ 
от компетентност на НКТЦ.
Раздел II
Елементи на методиката за определяне от 
НКТЦ на критерии за съпоставяне с полу­
чените и обработвани резервационни данни 
от Националното звено
Чл. 2. (1) Във всеки ПОК може да се съдържа 
комбинация от два или повече от елементите 
на резервационните данни:
1. първоначален код на досието на пътника;
2. дата на резервация/издаване на билета;
3. планирана/планирани дата/дати на 
пътуването;
4. имена на пътника, дата на раждане;
5. адрес и координати за връзка (телефонен 
номер, електронен адрес);
6. информация относно плащането, вклю­
чително адрес за издаване на фактура;
7. данни за пълния маршрут на предвиде­
ното пътуване;
8. информация за често (редовно) пътуващ 
пътник;
9. пътническа агенция или пътнически 
агент;
10. пътнически статус на пътника, включи­
телно потвърждения, регистрационен статус, 
информация за неявяване на пътник за полет 
или за пътник без резервация, купуващ си 
билет в последния момент;
11. индикации за разделяне на досието на 
пътника;
12. общи забележки (налична информация 
за непридружавани лица под 18-годишна въз­
раст – име, пол, възраст, говорим език, име 
и данни за контакт с настойник при замина­
ване и пристигане, агент при заминаване и 
пристигане и др.);
13. данни от самолетния билет (номер, 
дата на издаване, еднопосочен билет, тарифа);
14. номер на мястото в самолета;
15. информация относно споделянето на 
кодове на полети;
16. пълна информация за багажа;
17. брой и други имена на пътници, които 
фигурират в досието на пътника;
18. всички събрани предварителни данни 
за пътниците (вид и номер на документа за 
пътуване, националност, държава на издаване,